2007. gada laikapstākļi Latvijā

Šajā lapā ir apkopoti **[[2007. gads|2007]]. gada laikapstākļi [[Latvija|Latvijā]].**

## Gada raksturojums pa mēnešiem

2007. gada pirmais mēnesis Latvijā bija silts, nokrišņiem un stipriem vējiem bagāts. Ar mēneša vidējo gaisa temperatūru kopumā Latvijā +0,3&nbsp;°C šī gada janvāris bija piektais vissiltākais gada pirmais mēnesis Latvijā pēdējos 84 gados. Vislielākās mēneša vidējās gaisa temperatūras novirzes no normas bija vērojamas Zemgales dienvidu daļā un Latgalē — Skrīveros un Daugavpilī mēneša temperatūras norma tika pārsniegta pat par 6 grādiem. Vistuvāk normai mēneša vidējā gaisa temperatūra bija Kolkā un Mērsragā — taču arī šajās vietās bija par 4,9 grādiem siltāks nekā parasti. Nokrišņu daudzums janvārī kopumā Latvijā ievērojami — par 259% — pārsniedza normu. Tādējādi 2007. gada janvāris kļuva par nokrišņiem visbagātāko janvāra mēnesi Latvijā pēdējo 84 gadu laikā. Nokrišņiem visbagātākais 2007 gada janvāris bija ne tikai kopumā Latvijā, bet arī daudzās novērojumu vietās visā Valsts teritorijā. Vairāk nekā trīs reizes mēneša nokrišņu norma tika pārsniegta Kurzemes un Vidzemes centrālajos rajonos, bet vistuvāk normai — 125% no tās — mēneša nokrišņu daudzums bija Rīgā.

Pēc siltā decembra un janvāra ziemai īsti raksturīgs bija tikai to noslēdzošais mēnesis — februāris, kad vidējā gaisa temperatūra kopumā Latvijā bija −8,2 grādi (3 grādi zem normas), tādējādi ierindojot to pēdējo 84 gadu aukstāko februāru 15. vietā. Zemāka par normu februāra vidējā gaisa temperatūra bija visā Latvijā. Vislielākās mēneša vidējās gaisa temperatūras novirzes no normas bija vērojamas Latgalē un Vidzemes augstienē. Vistuvāk normai mēneša vidējā gaisa temperatūra bija Kurzemes rietumu daļā. Tā kā pārmaiņus valdīja gan cikloni, gan anticikloni, februāra nokrišņu daudzums kopumā Latvijā bija tuvu normai — 96% no tās. Teritoriāli vismazāk nokrišņu bija Vidzemē — Zosēnos līdz mēneša normai pietrūka gandrīz 40%. Vislielākais nokrišņu daudzums bija Pāvilostā — 147% no normas.

Marts ar mēneša vidējo gaisa temperatūru kopumā Latvijā +4,4&nbsp;°C, kas ir 6,2 grādus virs normas, bija vissiltākais pavasara sākuma mēnesis pēdējos 84 gados, bet pēc atsevišķu, visilgāk darbojošos novērojumu staciju datiem — pēdējos vairāk kā 100 gados. Visās novērojumu stacijās, izņemot Kolku un Mērsragu, 2007. gada marts bija vissiltākais pavasara sākuma mēnesis šo staciju temperatūras novērojumu vēsturē. Vislielākās marta vidējās gaisa temperatūras novirzes no normas bija Latvijas austrumu daļā, savukārt vismazākās — Kurzemē, Baltijas jūras piekrastes rajonos. Mēneša nokrišņu daudzums bija nedaudz mazāks par normu — 91% no tās. Teritoriāli vismazāk nokrišņu bija Rīgā — tikai 54%. Vislielākais nokrišņu daudzums šai mēnesī bija Kolkā — 138% no normas.

Aprīlis kopumā Latvijā bija 0,8 grādus siltāks par normu (+5,5&nbsp;°C). Latvijas vidienē mēneša vidējā gaisa temperatūra svārstījās ap normu, pārējā teritorijā bija virs tās, vislielākās pozitīvās novirzes sasniedzot Kurzemes ziemeļu daļā. Mēneša nokrišņu daudzums kopumā Latvijā bija 70% no normas. Ap normu un nedaudz virs tās mēneša nokrišņu daudzums bija Kurzemes augstieņu rajonos un Vidzemes ziemeļ—ziemeļaustrumu daļā. Citviet nokrišņu daudzums bija mazāks kā parasti, Bauskā — tikai 30% no normas.

Maijs kopumā Latvijā bija 1,5 grādus siltāks par normu. Siltāks kā parasti pavasari noslēdzošais mēnesis bija visā Valsts teritorijā. Vislielākās novirzes no normas bija Kurzemes jūras piekrastē, bet vistuvāk normai maija vidējā gaisa temperatūra bija Rīgā. Mēneša nokrišņu daudzums kopumā Latvijā bija 139% no normas. Teritorijas lielākajā daļā nokrišņu bija vairāk par normu. Pateicoties 27. un 31. maija lietusgāzēm, kopumā mēnesī visvairāk nokrišņu bija Gulbenē — 273% no mēneša nokrišņu normas. Turpretī Kolkā un Daugavpilī mēneša nokrišņu "plāns" netika izpildīts — Daugavpilī līdz tam pietrūka 12%, bet Kolkā 30% nokrišņu.

Jūnijs kopumā Latvijā bija 1,8 grādus siltāks par normu. Siltāks kā parasti vasaras pirmais mēnesis bija visā Valsts teritorijā. Vislielākās novirzes no normas bija Kurzemes jūras piekrastē, bet vistuvāk normai jūnija vidējā gaisa temperatūra bija Rīgā un tās apkārtnē, kā Latvijas dienvidaustrumos. Nokrišņu daudzums kopumā Latvijā par 9% atpalika no normas. Dominējot lietusgāzēm, to nokrišņu daudzums teritoriāli bija mainīgs. Vismazākais nokrišņu daudzums — ap 80% no normas — bija Vidzemē, bet Latgalē, Zemgalē un Kurzemē mēneša nokrišņu daudzums bija tuvu normai.

Jūlija mēneša vidējā gaisa temperatūra kopumā Latvijā bija ļoti tuvu normai — 0,1 grādu zem tās. Vistālāk no normas mēneša vidējā gaisa temperatūra bija Rīgā, pārējā Latvijas teritorijā tā svārstījās −0,4 līdz +0,3 grādus ap normu. Dominējot ciklonu darbībai, ar mēneša nokrišņu daudzumu 142% no normas, jūlijs bija desmitais ar nokrišņiem visbagātākais vasaras vidus mēnesis kopumā Latvijā pēdējos 84 gados. Visvairāk lija Kurzemes piekrastes rajonos — Rucavā mēneša nokrišņu daudzuma norma tika pārsniegta vairāk kā trīs, Kolkā, Pāvilostā un Liepājā — vairāk kā divas reizes. Turpretī Latvijas austrumu daļā vietām mēneša normatīvais nokrišņu daudzums pat netika sasniegts — Alūksnē un Gulbenē līdz tam pietrūka ap 10, Viļakā — ap 20% nokrišņu.

Ar mēneša vidējo gaisa temperatūru +18&nbsp;°C, kas ir 2,2 grādus virs normas, 2007. gada augusts (vasaras vissiltākais mēnesis) bija septītais vissiltākais augusts Latvijā pēdējo 84 gadu laikā. Siltāks kā parasti tas bija visā Latvijā. Vistuvāk normai mēneša vidējā gaisa temperatūra bija Rīgas jūras līča dienvidu un rietumu piekrastes rajonos, bet teritoriāli vienmērīgas vislielākās novirzes no normas bija Latvijas austrumu daļā. Lai gan kopumā Latvijā 2007. gada augusta mēneša nokrišņu daudzums bija visai tuvu normai (93% no tās), teritoriāli tas bija ļoti nevienmērīgs. Kopumā mēnesī vairāk lija Kurzemē, bet zem normas mēneša nokrišņu daudzums bija Latvijas austrumu un dienvidaustrumu rajonos.

Septembra mēneša vidējā gaisa temperatūra kopumā Latvijā bija tuvu normai — 0,4 grādus virs tās. Augstāka par normu temperatūra bija Latvijas lielākajā daļā, ap normu svārstoties vien Rīgas līča piekrastē. Nokrišņu daudzums kopumā Latvijā bija visai tuvs normai — tikai 7% virs tās. Tomēr, kā jau tas ir raksturīgi lietusgāzēm, teritoriāli nokrišņu daudzums bija visai dažāds. Visvairāk šomēnes lija Kurzemē, virs normas mēneša nokrišņu daudzums bija arī Latvijas vidienē un Vidzemes rietumos. Turpretī mazāk kā parasti lija Vidzemes centrālajos un austrumu rajonos un Latgales lielākajā daļā.

Neskatoties uz mainīgajiem laika apstākļiem, oktobra mēneša vidējā gaisa temperatūra kopumā Latvijā bija visai tuvu normai — 0,6 grādus virs tās. Siltāks kā parasti laiks bija teritorijas lielākajā daļā, Austrumlatvijas iekšzemes rajonos mēneša vidējās gaisa temperatūras novirze no normas bija stabilāka (+0,8, +1,1), piekrastes, centrālajos un rietumu rajonos tā bija mainīgāka, svārstoties −0,5 līdz +1,2 grādu robežās. Oktobra nokrišņu daudzums kopumā Latvijā bija 141% no normas. Visvairāk nokrišņu nolija pār Rīgu — 220% no normas, turpretī Rucavā šomēnes netika izpildīta pat puse no mēneša nokrišņu "plāna".

Novembra vidējā gaisa temperatūra kopumā Latvijā bija tuvu normai — 0,3 grādus zem tās. Vairāk vai mazāk zem normas mēneša vidējā gaisa temperatūra bija Valsts lielākajā daļā, līdz normai vai virs tās pakāpjoties vietām jūras piekrastes rajonos. Nokrišņu daudzums kopumā Latvijā bija 127% no normas. Pateicoties bagātīgiem nokrišņiem atsevišķās perioda dienās, vislielākais mēneša nokrišņu daudzums bija piekrastes rajonos (Rucavā, Liepājā, Pāvilostā, Kolkā, Ainažos ap 160% no normas), bet nokrišņu mēneša "plāns" netika izpildīts Dobelē (78%).

Ar mēneša vidējo gaisa temperatūru kopumā Latvijā 3,8 grādus virs normas, 2007. gadu noslēdzošais mēnesis bija sestais vissiltākais decembris Latvijā pēdējos 84 gados. Siltāks kā parasti laiks bija visā Latvijā, vislielākās novirzes no normas — 4,4 līdz 4,5 grādus virs tās — tika reģistrētas Ventspilī un Rūjienā. Nokrišņu daudzums decembrī kopumā Latvijā bija zemāks par normu — 83% no tās. Visvairāk — ap 130% no normas — nokrišņu bija Kurzemes dienvidrietumu daļā, bet Zemgalē tika izpildīta tikai puse no nokrišņu normas.

## Gada notikumi
### Janvāris
[thumb|200px|Applūdusī [Lielā iela (Rīga)|Lielā iela Bolderājā.2007. gada 15. janvāris.]]

Vissiltākā janvāra pirmā dekāde novērojumu vēsturē. Vidējā gaisa temperatūra bija +4,5 grādi.

* 1. janvāris — ļoti silta diena. Daudzviet lija un jūras piekrastē gaiss iesila līdz +8 grādiem, citviet valstī bija +3, +7 grādus silts gaiss.
* 9. janvāris — Rīgā tika uzstādīts jauns šīs dienas absolūtais gaisa temperatūras maksimums, +8,4&nbsp;°C.
* 10. janvāris — arī nākamajā dienā Rīgā tika uzstādīts jauns šīs dienas absolūtais gaisa temperatūras maksimums, +10,2&nbsp;°C.
* 11. janvāris:
** Latvijā bija vētra.
** Rīgā tika uzstādīts jauns šīs dienas absolūtais gaisa temperatūras maksimums, +9,7&nbsp;°C.
* 13. janvāris — jaunos diennakts rekords Rīgā, +6,3&nbsp;°C.
* 14. janvāris — jaunos diennakts rekords Rīgā, +6,7&nbsp;°C.
* 15. janvāris — Latviju piemeklēja orkāns. Rīgā applūda zemākās vietas Bolderājā un citviet.

### Februāris
* 22. februāris — Daugavpilī tika novērota 2007. gada zemākā gaisa temperatūra (−32,3&nbsp;°C). Zosēnos šajā naktī temperatūra pazeminājās līdz −32,0&nbsp;°C. Arī Rīgā tika sasniegts jauns šīs dienas absolūtais gaisa temperatūras minimums, −26,7&nbsp;°C.

### Marts
* 8. marts — Rīgā tika sasniegts jauns šīs dienas absolūtais gaisa temperatūras maksimums, +9,2&nbsp;°C.
* 22. marts — Rīgā tika sasniegts jauns šīs dienas absolūtais gaisa temperatūras maksimums, +18,2&nbsp;°C.
* 23. marts — jaunos diennakts rekords Rīgā, +15,9&nbsp;°C.
* 24. marts — jaunos diennakts rekords Rīgā, +16,3&nbsp;°C.
* 28. marts — jaunos diennakts rekords Rīgā, +17,4&nbsp;°C.

### Aprīlis
* 16. aprīlis — pirmo reizi 2007. gadā, maksimālā gaisa temperatūra Rīgā sasniedza +20 grādus un bija +21,4&nbsp;°C.
* 17. aprīlis — Rīgā tika sasniegts jauns šīs dienas absolūtais gaisa temperatūras maksimums, +23,0&nbsp;°C.

### Maijs
Lai gan aprīlī gaisa temperatūra jau bija sasniegusi +20 līdz +24 grādus, tomēr maija sākumā vietām Latvijā izveidojās 4 līdz 12 cm bieza sniega sega.

* 5. maijs — Rīgā tika sasniegts jauns šīs dienas absolūtais gaisa temperatūras minimums, −1,6&nbsp;°C.
* 15. maijs — naktī uz 15. maiju daudzviet Latvijā tika novērots spēcīgs negaiss. Vietām spēcīgs lietus, kas dažās Latvijas pilsētās izraisīja īslaicīgus plūdus.
* 22. maijs — Rīgā tika sasniegts jauns 22. maija dienas temperatūras maksimuma rekords +29,2&nbsp;°C. Tomēr neoficiālas ziņas liecina, ka 1886. gada 22. maijā Rīgā gaisa temperatūra sasniedza +30,5 grādus.
* 30. maijs — Rīgā tika uzstādīts jauns šīs dienas absolūtais gaisa temperatūras maksimums, +27,5&nbsp;°C.

### Jūnijs
[thumb|200px|[Rīgas līcis pie Gaujas ietekas jūrā. 2007. gada 24. jūnijs.]]

* 23. jūnijs — netālu no Babītes ezera (pie Rīgas) tika novērots neliels virpuļviesulis.

### Augusts
* 16. augusts — 2007. gada karstākā diena Rīgā. +29,9&nbsp;°C.
* 21. augusts — naktī Rīgā bija mērens negaiss.
* 22. augusts — naktī uz 22. augustu gaisa temperatūra bija ap +20 grādiem, dienas laikā valsts lielākajā daļā gaiss sakarsa līdz +27, +30 grādiem, Zemgalē līdz pat +31,6 grādiem.
* 23. augusts — termometra stabiņš daudzviet pietuvojās +30 grādu atzīmei. Daugavpilī tika sasniegta 2007. gada vasarā visaugstākā maksimālā gaisa temperatūra: +32,3&nbsp;°C.
* 28. augusts — dienas vidū gaisa temperatūra bija tikai +9, +14 grādi, brīžiem lija un pūta brāzmains rietumu vējš.
* 31. augusts — gaisa temperatūra naktī vietām noslīdēja līdz +3 grādiem, bet dienas vidū daudzviet nebija siltāks par +12 grādiem, Madonā un Zosēnos plkst. 15 bija tikai +9 grādi.

### Septembris
* 18. septembris — gaisa temperatūra daudzviet paaugstinājās virs +20 grādiem.
* 29. septembris — gaisa temperatūra lielā daļā Latvijas teritorijas pakāpās līdz +19, +22 grādiem.
* 30. septembris — Rīgā tika uzstādīts jauns diennakts absolūtais temperatūras maksimums, +21,0&nbsp;°C. 2011. gadā tika uzstādīts jauns šīs dienas rekords, +21,7&nbsp;°C.

### Oktobris
* 12. oktobris — vakarā Latviju sasniedza stipra vētra. Vēja ātrums vietām sasniedza 27 m/s. Vētras ietekmē bez elektrības bija palikušas aptuveni 19 000 mājsaimniecību. Vērienīgākie bojājumi tika radīti Latvijas austrumos, taču arī citviet vētras sekas bija jūtamas.
* 13. oktobris — rītā Alūksnē bija izveidojusies vienu, bet Dagdā četrus centimetrus bieza, pirmā sniega sega, kas gan diennakts laikā nokusa.

### Decembris
* 7.—8. decembris — Baltijas jūras piekrastē vēja brāzmas sasniedza vētras spēku (maksimālais ātrums 21 m/s), bet pārējā teritorijā tās pārsvarā bija 14–19 m/s.

## Gada pārskats
### Temperatūra
* Latvija: −32,3&nbsp;°C (22. februāris, Daugavpils)
* Latvija: +32,3&nbsp;°C (23. augusts, Daugavpils)
* Rīga: −26,7&nbsp;°C (22. februāris)
* Rīga: +29,9&nbsp;°C (16. augusts)

### Nokrišņi
* Nokrišņu gada summa Rīgā sastādīja 651,1 mm.

### Laikapstākļu statistika Rīgā
Gaisa temperatūras absolūtais mēneša minimums, maksimums (°C) un mēneša vidējā temperatūra, kā arī tās novirze no ilggadējās novērojumu normas. Mēneša nokrišņu summa (mm), nokrišņu summa pa dekādēm un vienas diennakts nokrišņu maksimums.

Dati no Starptautiskās lidostas "Rīga" meteoroloģiskās novērojumu stacijas.

### Gaisa temperatūras fakti Rīgā

Dienas zemākā un nakts augstākā gaisa temperatūra Rīgā. Dati no Starptautiskās lidostas "Rīga" meteoroloģiskās novērojumu stacijas.

Zemākā gaisa temperatūra dienā:
* −13,5&nbsp;°C — 23. februāris
* −12,3&nbsp;°C — 22. februāris
* −12,0&nbsp;°C — 21. februāris
* −11,5&nbsp;°C — 8. februāris
* −10,2&nbsp;°C — 24. februāris 

Augstākā gaisa temperatūra naktī:
* +20,4&nbsp;°C — 9. augusts
* +19,6&nbsp;°C — 8. augusts
* +19,3&nbsp;°C — 14. augusts
* +18,9&nbsp;°C — 22. augusts
* +18,3&nbsp;°C — 11. augusts

## Skatīt arī
* Latvijas klimats
* Rīgas klimats
* 2007. gads Latvijā

## Piezīmes un atsauces
* Rakstā ir izmantota Latvijas Vides, ģeoloģijas un meteoroloģijas centra mājaslapā publicētā informācija.

### Piezīmes

### Atsauces

## Ārējās saites

* Laika apstākļu raksturojums pa mēnešiem, meteo.lv
* Meteoroloģiskā informācija, 2007. gads, meteo.lv

### Video
* TV tower and 50 Lightnings, YouTube,